Univerzitet McGill
<s>Univerzitet McGill (; ) je javni istraživački univerzitet u Montrealu u kanadskoj provinciji Quebec.</s><s>Dok se predavanja na frankofonom Univerzitetu u Montrealu odvijaju na francuskom, primarni jezik na Univerzitetu McGill je engleski.</s><s>Uiverzitet je službeno osnovan 1821. godine kraljevskom darovnicom Georga IV od Velike Britanije.</s><s>Institucija je poijela ime Jamesa McGilla, škotskog trgovca zaslužnog za osnivanje koledža.</s><s>Institucija je članica prestižne U15 grupe kanadskih istraživačkih univerziteta.</s>

<s>McGill izvodi preko 300 obrazovnih programa i studenti koji upisuju ovaj univerzitet imaju najviše prosječne ocjene u Kanadi.</s><s>Školarije koje studenti plaćaju značajno se razlikuju na osnovu toga dolaze li studenti iz Quebeca, iz drugih dijelova zemlje ili su strani studenti, a razlikuju se i školarine na različitim studijskim programima.</s><s>Dijelu studenata dodjeljuju se izdašne stipendije, ali pri njihovom ostvarivanju postoji značajna konkurencija.</s><s>McGill je pohađalo ukupno 12 dobitnika Nobelovih nagrada kao i 140 stipendista Rhodesa u čemu je institucija lider u državi u obje kategorije.</s><s>Uz to, tri su astronauta, tri kanadska premijera, trinaest sudaca Vrhovnog suda Kanade, četiri strana šefa država i vlada, 28 stranih ambasadora, devet dobitnika Oscara i tri dobitnika Pulitzerove nagrade pohađala univerzitet.</s><s>Bivši studenti ove institucije su kroz istoriju osnovali i neke druge ugledne univerzitete i škole kao što su Univerzitet u Britanskoj Kolumbiji, Univerzitet u Viktoriji, Univerzitet u Alberti, medicinska škola na Univerzitetu Johnsa Hopkinsa i Dawson koledž.</s>

<s>Istorija</s>

<s>Kraljevski institut za unapređenje podučavanja 
Kraljevski institut za unapređenje podučavanja () osnovala je legislativna skupština tadašnje Donje Kanade 1801. godine.</s><s>1816. institut je ovlašten da pokrene i vodi dvije kraljevske gimnazije () u Montrealu i Quebecu.</s><s>Ovaj je razvoj, uz donošenje zakona o javnim školama 1907. godine, predstavljao značajan korak u razvoju javnog obrazovanja i stvaranju škola neovisnih o vjerskim zajednicama.</s><s>Kada je 1813. preminuo James McGill, trgovac po kome će budući univerzitet nositi ime, njegovom je ostavštiom upravljao institut.</s>

<s>Dvije originalne gimnazije zatvorene su 1846. godine, a do sredine vijeka institut je izgubio upravu i u ostalih 82 gimnazije koje je vodio.</s><s>Jedina preostala uloga instituta bilo je da upravlja ostavštvinom Jamesa McGilla u ime osnivanja privatnog koledža.</s><s>Kraljevski institut postoji do danas kao dio Univerziteta McGill.</s>

<s>McGill koledž</s>

<s>James McGill rođen je u Glasgowu u Škotskoj 6. oktobra 1744. godine.</s><s>Studirao je na Univerzitetu u Glasgowu i govorio je francuski i engleski jezik.</s><s>Između 1811. i 1813. godine u oporuci je ostavio imanje vrijedno 10,000 funti na ime Kraljevskog instituta za unapređenje podučavanja.</s><s>Po njegovoj smrti, Kraljevski je institut izmijenio i svom originalnom statutu dodao i zadatak osnivanja univerziteta kako bi na upravu mogao dobiti imovinu koju mu je ostavio James McGill.</s><s>Oporuka je tražila da budući privatni koledž treba nositi njegovo ime i treba biti osnovan u roku od 10 godina nakon njegove smrti, ili će imovina umjesto institutu pripasti njegovoj supruzi.</s>

<s>31. marta 1821, nakon višegodišnjeg pravnog spora sa obitelji McGillove udovice, George IV od Velike Britanije izdao je kraljevsku darovnicu kojom propisuje da se koledž treba smatrati univerzitetom i da mu se daje pravo da dodjeljuje akademske titule.</s>

<s>Izvori</s>

<s>Vanjske veze
www.mcgill.ca</s>

<s>Quebec
Univerziteti u Kanadi</s>

